ओबामा का इराक में लड़ाई खत्म करने का ऐलान  
इराक से लौटे कुछ अमेरिकी सैनिकों का स्वागत करते हुए ओबामा ने कहा कि वह अमेरिकी जनता की ओर से फौज का शुक्रिया अदा करते हैं।
अमेरिकी राष्ट्रपति बराक ओबामा ने इराक में नौ साल बाद लड़ाई खत्म करने का ऐलान कर दिया है। इराक से लौटे कुछ अमेरिकी सैनिकों का नॉर्थ कैरोलाइना में स्वागत करते हुए ओबामा ने कहा कि वह अमेरिकी जनता की ओर से फौज का शुक्रिया अदा करते हैं। उन्होंने सैनिकों के बलिदान को याद करते हुए कहा कि इन बलिदानों की वजह से नया इराक बन सका है।  अमेरिकी राष्ट्रपति बराक ओबामा और ईराकी प्रधानमंत्री अल−मलिकी जल्द ही दोनों देशों के रिश्तों को लेकर अगले दौर की बातचीत के लिए मुलाकात करेंगे।